ΠΕΡΙΕΧΟΜΕΝΑ
ΠΡΟΕΔΡΙΚΑ ΔΙΑΤΑΓΜΑΤΑ
Τιμητική
Πολιτογράφηση
του
αλλοδαπού
ΣΑΓΝΤΖΙΑΝ ΤΖΩΡΤΖ του ΖΑΟΥΪΝ.
ΑΠΟΦΑΣΕΙΣ
Μεταβολή γνωστικού αντικειμένου της Αναστασίας Χουρμουζιάδου, Αναπληρώτριας Καθηγήτρι-
ας στο Πανεπιστήμιο Αιγαίου.
ΠΡΟΕΔΡΙΚΑ ΔΙΑΤΑΓΜΑΤΑ
(1)
Τιμητική Πολιτογράφηση του αλλοδαπού
ΣΑΓΝΤΖΙΑΝ ΤΖΩΡΤΖ του ΖΑΟΥΪΝ.
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Το άρθρο 13 του Κώδικα της Ελληνικής Ιθαγένειας
(ν. 3284/2004, A’ 217).
2. Το γεγονός ότι ο αλλοδαπός ΣΑΓΝΤΖΙΑΝ ΤΖΩΡΤΖ
έχει προσφέρει σημαντικές υπηρεσίες στη χώρα καθώς έχει συνδράμει στην καλλιέργεια των πολιτιστικών,
πνευματικών και πολιτικών σχέσεων μεταξύ Αρμένιων
και Ελλήνων και έχει αναπτύξει δράσεις, οι οποίες συνέβαλαν στην διεθνή ανάδειξη της Θράκης ως διεθνούς
προτύπου ανοιχτής δημοκρατικής κοινωνίας που σέβεται απόλυτα τα ανθρώπινα και μειονοτικά δικαιώματα.
Με πρόταση της Υπουργού Εσωτερικών, αποφασίζουμε:
Πολιτογραφούμε τιμητικά ως Έλληνα πολίτη τον αλλοδαπό ΣΑΓΝΤΖΙΑΝ ΤΖΩΡΤΖ του ΖΑΟΥΪΝ, γεννηθέντα
στις 30.03.1991 στο Χαλέπι της Συρίας.
Στην Υπουργό Εσωτερικών αναθέτουμε τη δημοσίευση και εκτέλεση του παρόντος διατάγματος.
Αθήνα, 5 Απριλίου 2024
Η Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Η Υπουργός Εσωτερικών
ΝΙΚΗ ΚΕΡΑΜΕΩΣ
ΑΠΟΦΑΣΕΙΣ
Αριθμ. 13605
(2)
Μεταβολή γνωστικού αντικειμένου της Αναστασίας Χουρμουζιάδου, Αναπληρώτριας Καθηγή-
τριας στο Πανεπιστήμιο Αιγαίου.
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ
Έχοντας υπόψη:
1. Τις διατάξεις του π.δ. 83/1984 «Ίδρυση Πανεπιστημίου Αιγαίου, Ιονίου Πανεπιστημίου και Πανεπιστημίου
Θεσσαλίας» (Α’ 31).
2. Την υπ’ αρ. 18959/19.06.2023 (Υ.Ο.Δ.Δ. 595, ΑΔΑ:
6ΥΠ8469Β7Λ-ΕΩ8) διαπιστωτική πράξη συγκρότησης
του Συμβουλίου Διοίκησης του Πανεπιστημίου Αιγαίου.
3. Την υπ’ αρ. 25105/26.07.2023 (Υ.Ο.Δ.Δ. 742, ΑΔΑ:
64Ν2469Β7Λ-ΖΘΧ) διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Πα-
νεπιστημίου Αιγαίου.
4. Τις διατάξεις του άρθρου 15 και του άρθρου 152 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141) όπως τροποποιήθηκε με το άρθρο 81
του ν. 5094/2024 (Α’ 39).
5. Την υπ’ αρ. 12669/05.04.2024 αίτηση της Αναπληρώτριας Καθηγήτριας Αναστασίας Χουρμουζιάδου σχετικά
με τη μεταβολή του γνωστικού της αντικειμένου.
6. α. Την υπ’ αρ. 5914/04.07.2018 (Γ’ 940) απόφαση του
Πρύτανη για τον διορισμό της Αναστασίας Χουρμουζιάδου σε θέση Αναπληρώτριας Καθηγήτριας, με γνωστικό
αντικείμενο «Μουσείο: Εκπαίδευση και Επικοινωνία» στο
Τμήμα Πολιτισμικής Τεχνολογίας και Επικοινωνίας της
Σχολής Κοινωνικών Επιστημών του Πανεπιστημίου Αιγαίου.
β. Την υπ’ αρ. 31/17.05.2023 απόφαση της Συγκλήτου
του Πανεπιστημίου Αιγαίου σχετικά με τον έλεγχο του
τροποποιημένου εγκεκριμένου Μητρώου γνωστικών
αντικειμένων του Τμήματος Πολιτισμικής Τεχνολογίας
και Επικοινωνίας της Σχολής Κοινωνικών Επιστημών του
ως άνω Ιδρύματος.
7. Την απόφαση της από 10.04.2024 11ης Συνεδρίασης
της Συνέλευσης του Τμήματος Πολιτισμικής Τεχνολογίας
και Επικοινωνίας της Σχολής Κοινωνικών Επιστημών του
Πανεπιστημίου Αιγαίου, με την οποία εγκρίνεται ομόφωΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2312
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2312/18.04.2024
να η μεταβολή του γνωστικού αντικειμένου της ως άνω
Αναπληρώτριας Καθηγήτριας, καθώς και το γεγονός ότι
στο εν λόγω Τμήμα δεν υπάρχουν Τομείς.
8. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
9. Τις διατάξεις του άρθρου 7 του ν. 3469/2006 «Εθνικό
Τυπογραφείο, Εφημερίς της Κυβερνήσεως και λοιπές
διατάξεις» (Α’ 131).
10. Το γεγονός ότι με την παρούσα δεν προκαλείται
δαπάνη σε βάρος του κρατικού προϋπολογισμού, αποφασίζει:
Τη μεταβολή του γνωστικού αντικειμένου της Αναστασίας Χουρμουζιάδου του Γεωργίου, Αναπληρώτριας
Καθηγήτριας στο Τμήμα Πολιτισμικής Τεχνολογίας και
Επικοινωνίας της Σχολής Κοινωνικών Επιστημών του
Πανεπιστημίου Αιγαίου από «Μουσείο: Εκπαίδευση και
Επικοινωνία» σε «Μουσειακή Θεωρία και Εκθεσιακός
Σχεδιασμός», διότι πληρούνται οι προϋποθέσεις του
άρθρου 152 του ν. 4957/2022 (Α’ 141).
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 12 Απριλίου 2024
Ο Πρύτανης
ΔΗΜΗΤΡΙΟΣ ΠΑΠΑΓΕΩΡΓΙΟΥ

[Source: 20240202312.pdf | Tokens: 4367]